Συζήτηση:Δακτύλιος του Αϊνστάιν

message: Επέτρεψε μου να κάνω μερικές επισημάνσεις που αφορούν τον τομέα μου, την Φυσική.
1. "αποτέλεσμα της παραμόρφωσης του φωτός": Το φως διαθλάται, ανακλάται, σκεδάζεται, διαχέεται, εκτρέπεται, καμπυλώνεται κλπ, αλλά δεν παραμορφώνεται.
2. "λόγω του φαινομένου της βαρυτικής εστίασης του φωτός της πηγής από ένα άλλο τεράστιο ουράνιο σώμα": Η βαρυτική εστίαση προκαλείται από ένα ουράνιο σώμα πολύ μεγάλης μάζας (massive), και όχι απλά από ένα τεράστιο (σε μέγεθος) ουράνιο σώμα. Πχ μια μαύρη τρύπα μπορεί να έχει το μέγεθος της Γης (δηλ σχετικά μικρό), αλλά η μάζα της να είναι πολύ μεγαλύτερη του Ήλιου.
3. "M είναι η μάζα του φακού": Το λήμμα στα Αγγλικά λέει "is the mass of the lens" αλλά μάλλον ήθελε να γράψει "is the lensing mass", το οποίο στην περίπτωση μας σημαίνει "η μάζα που προκαλεί την εστίαση" ή όπως το έλεγε ένας παλιός καθηγητής μου στο πανεπιστήμιο "μάζα πρισμάτωσης". Επειδή όλη αυτή η ορολογία είναι βαριά για την Βικιπαίδεια, θα πρότεινα η φράση να γίνει "M είναι η μάζα του σώματος που προκαλεί το φαινόμενο".
Για όποια διευκρίνηση είμαι στην διάθεση σου. Ειλικρινώς φιλικά. --Nikospag (συζήτηση) 07:31, 8 Απριλίου 2020 (UTC)
replies: text: Σε ευχαριστώ για τα σχόλια αγαπητέ Νίκο. Λοιπόν, σε ό,τι αφορά τον όρο "παραμόρφωση", τον χρησιμοποίησα σε μετάφραση της πρότασης που υπάρχει στα wikidata (εδώ):the deformation of light from a source [...]. Ωστόσο, υπάρχει και πιο σωστή ορολογία όπως ορθά σημειώνεις. Σχετικά τώρα με το επίθετο "τεράστιος", είχα εννοείται στο μυαλό μου την πολύ μεγάλη μάζα, αλλά πράγματι βλέπω πώς μπορεί να δημιουργηθεί παρεξήγηση. Επομένως, σε ό,τι αφορά τις δύο αυτές επισημάνσεις σου αν θέλεις προχώρα σε διόρθωση όπως πιστεύεις ότι είναι καλύτερα. Σχετικά με την τρίτη παρατήρηση, η πρόταση είναι σωστή ως έχει. Η "μάζα" που προκαλεί το φαινόμενο της βαρυτικής εστίασης ονομάζεται βαρυτικός φακός. Φυσικά και η φράση που προτείνεις δεν είναι λάθος, αλλά νομίζω ότι είναι ξεκάθαρο ως έχει χρησιμοποιώντας και τη σχετική ορολογία της φυσικής. Είχα σκοπό να μεταφράσω μεγαλύτερο τμήμα του αντίστοιχου αγγλικού λήμματος, ωστόσο κάτι έτυχε και το δημοσίευσα προχθές ως είχε μέχρι τότε, ίσως και λίγο βιαστικά ομολογώ. Κάποια στιγμή θα το επεκτείνω. Εάν πάντως διαθέτεις επιπλέον βιβλιογραφία σχετικά με το φαινόμενο, μη διστάσεις να εμπλουτίσεις το λήμμα εάν έχεις τον χρόνο και τη διάθεση, καλή συνέχεια! Esslet(συζήτηση) 11:22, 8 Απριλίου 2020 (UTC)
replies: text: :Μια μικρή σημείωση. Ο όρος "deformation of light" δεν υπάρχει στην φυσική διότι απλά το φως δεν έχει form (μορφή) για να γίνει deform, και προφανώς ο χρήστης που το καταχώρισε στο wikidata δεν γνώριζε. Το αστείο είναι ότι αλλάζοντας την λέξη "light" με την λέξη "image", ο ορισμός (στο wikidata) διορθώνεται πλήρως. Όσο για τις αλλαγές, θα τις κάνω με την πρώτη ευκαιρία (και στο wikidata). Ευχαριστώ. --Nikospag (συζήτηση) 13:26, 8 Απριλίου 2020 (UTC)
Την φράση "σε σχήμα δακτυλίου" την είχα βάλει και εγώ. Μετά όμως διέκρινα έναν κίνδυνο παρερμηνείας, δηλ κάποιος μπορεί να νομίσει ότι σε σχήμα δακτυλίου είναι η μακρινή πηγή φωτός και όχι η παραμόρφωση. Έτσι και αλλιώς ο δακτύλιος αναφέρεται και στην επόμενη πρόταση, οπότε αποτελεί επανάληψη. Πάντως προσωπικά, παρά τον κίνδυνο παρερμηνείας, το προτιμώ έτσι όπως είναι τώρα. --Nikospag (συζήτηση) 17:28, 10 Απριλίου 2020 (UTC) EDIT: Βρέθηκε λύση. --Nikospag (συζήτηση) 06:02, 11 Απριλίου 2020 (UTC)
thread_title:  Ορολογία Φυσικής